Document ID: 31991R3130

NEUVOSTON ASETUS (ETY) N:o 3130/91,
annettu 21 päivänä lokakuuta 1991,
pitkäjyväisen aromaattisen Basmati-lajikkeen riisin tuonnista annetun asetuksen (ETY) N:o 3877/86 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
pitkäjyväisen aromaattisen Basmati-lajikkeen riisin tuonti yhteisöön on sujunut tyydyttävästi ja säädetty vuosittainen määrä on käytetty,
Basmati-riisin viennillä on keskeinen merkitys tämän riisilajikkeen tuotantoalueen taloudelliselle kehitykselle,
kolmansien maiden kanssa harjoitetun kauppa- ja yhteistyöpolitiikan johdosta on syytä jatkaa asetuksessa (ETY) N:o 3877/86(1) säädettyä vähennystä maksuun muuttamatta sen kattamaa määrää,
Euroopan talousyhteisön ja Pakistanin islamilaisen tasavallan sopimus kaupallisesta, taloudellisesta ja kehitysyhteistyöstä(2) on tehty viiden vuoden ajaksi, joka päättyi 22 päivänä huhtikuuta 1991, mutta sopimusta jatketaan vuodesta toiseen, ellei jompikumpi osapuolista sano sitä irti kuusi kuukautta ennen voimassaolon päättymistä,
myönnytyksen vuosittaisten pidennysten aiheuttaman epävarmuuden välttämiseksi olisi jatkettava asetuksen (ETY) N:o 3877/86 voimassaoloa uudeksi viisivuotiskaudeksi sekä säädettävä komission velvoitteesta lopettaa mainitun asetuksen soveltaminen, jos edellä mainittu sopimus päättyy ennen 30 päivää kesäkuuta 1996.
ON ANTANUT TÄMÄN ASETUKSEN:
1 artikla
1 Korvataan asetuksen (ETY) N:o 3877/86 2 artikla seuraavasti:
"2 artikla
Edellä olevaa 1 artiklaa sovelletaan 1 päivän heinäkuuta 1991 ja 30 päivän kesäkuuta 1996 välisenä aikana Basmati-riisin tuontiin, jonka vuosittainen määrä vastaa 10 000 tonnia esikuorittua riisiä, sillä edellytyksellä, että esitetään yhteisön hyväksymä viejämaan aitoustodistus."
2 Muutetaan asetuksen (ETY) N:o 3877/86 4 artikla seuraavasti:
a) korvataan toisen alakohdan päivämäärä "30 päivään kesäkuuta 1991" päivämäärällä "30 päivään kesäkuuta 1996";
b) lisätään seuraava kolmas alakohta:
"Jos Euroopan talousyhteisön ja Pakistanin islamilaisen tasavallan sopimus kaupallisesta, taloudellisesta ja kehitysyhteistyöstä kuitenkin päättyy ennen tätä ajankohtaa, komissio lopettaa tässä asetuksessa säädetyn järjestelmän soveltamisen kyseisen vuoden 1 päivästä heinäkuuta alkaen."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 21 päivänä lokakuuta 1991.

Labels: 3
17